##  Приложение № 2

|  |
| --- |
| **ГОДИШЕН ОТЧЕТ ЗА ИЗПЪЛНЕНИЕ НА ПРОГРАМАТА ЗА ОПАЗВАНЕ НА ОКОЛНАТА СРЕДА НА ТЕРИТОРИЯТА НА ОБЩИНА УГЪРЧИН 2015-2020Г. ПРЕЗ 2019Г.** |
| **№** |  **Задача Резултат** |
| **1** | **2** | **3** |
| **ЦЕЛ 1.** |  **Подобряване на състоянието на повърхностните и подземните води на територията на общината** |
|  | **Приоритетна мярка 1 Развитие на канализационната система и ВиК мрежа в общината чрез обезпечаване на финансиране и разработване на инвестиционни проекти:**  |
| 1 | Изграждане, реконструкция и рехабилитация на ВиК мрежа (гр. Угърчин) и изграждане на ПСОВ (гр. Угърчин) | На 10.06.2019г. е сключен Договор за строително-монтажни работи № 42-113 с предмет:"Строителство на Пречиствателна станция за отпадъчни води на територията на община Угърчин" на обща стойност 6 769 611,82 лв. с ДДС при условието на чл. 114 от ЗОП(договор с отложено изпълнение), като изпълнението ще се реализира при наличие на финансиране. През 2019г. е извършено Реконструкция на вътрешна водопроводна мрежа в гр. Угърчин на обща стойност 823 326 лв. |
| 2 | Реконструкция на вътрешна водопроводна мрежа на селата: Катунец, Драгана, Каленик, Голец, Микре, Сопот, Славщица и Орляне | През 2019г. е извършено Реконструкция на вътрешна водопроводна мрежа в гр. Угърчин - водопроводни клонове: кл. V от От 836 до От 200; кл. 29; кл. 30; кл. 40; кл. 23; кл. 24; кл. 25; кл. 26; кл. 27 и кл. 28. |
| 3 | Доизграждане на корекция на коритото на р.Каменица  | На 16.08.2019г. е подписан Договор № 60-113 с предмет „Почистване и укрепване коритото на р. Каменица и изграждане на подпорни стени от съществуващ мост 4 до съществуващ мост 3 ,,II етап: Почистване и укрепване на коритото на река "Каменица", изграждане на подпорни стени и укрепване на съществуващи подпорни стени: ляв бряг - стена 19 - стена 33 (т. 19-т. 39), десен бряг - съществуващи подпорни стени с дължина 181 м." с условие по смисъла на чл. 114 от ЗОП при наличие на финансиране същия да бъде реализиран. |
| 4 | Почистването на реките на територията на община Угърчин от битови отпадъци, наноси, храстовидна и дървесна растителност. | Във връзка с изпълнение на Заповед № 42/15.02.2019г. на Кмета на Община Угърчин бяха предприети мерки по почистване на речните легла и прилежащите им територии от отпадъци и клони на всички реки на територията на общината. Контрол по изпълнение на заповедта се осъществи съвместно с представители на РИОСВ-Плевен. За осигуряване на водната проводимост бяха почистени деретата на територията на общината от натрупани твърди битови отпадъци, дървесна и храстовидна растителност. |
| **ЦЕЛ 2.** | **Създаване на система за изпълнение на новите нормативни изисквания за управлението на отпадъците, включително третиране на генерираните на територията на общината битови отпадъци, която постига 50% подготовка за рециклирането им.**  |
|  | **Приоритетна мярка 1 Изграждане на устойчива интегрирана система за управление на отпадъците, която постига нормативните цели за рециклиране на икономически достъпна за населението цена**  |
| 1 | Биологична рекултивация и мониторинг на закритото общинско депо | През 2017г. е проведена Държавна приемателна комисия във връзка със Заповед №РД-19-196/07.02.2017г. на Дирекция за национален строителен контрол за приемане на рекултивираният терен. Общата площ на рекултивирания терен е 12,158 дка. Съгласно договора между ПУДООС и Община Угърчин реализацията на проекта приключи с издаденото Разрешение за ползване № СТ-05-292/09.03.2017г. от зам. началника на ДНСК.  |
| 2 | Сключване на договори с ясни количествени цели с лицензирани организации за оползотворяване на опаковки и с разрешителни документи по чл. 35 | На 20.12.2019г. е подписан нов договор № 90-114 между Община Угърчин и ЕКОБУЛПАК БЪЛГАРИЯ АД, гр. София за сътрудничество в областта на разделното събиране на отпадъци от опаковки на територията на общината. С настоящият договор общината организира изграждането на система за разделно събиране на отпадъците от опаковки с цел рециклиране и оползотворяването им, както и намаляване на твърдите битови отпадъци, постъпващи на Регионалното депо. |
| 3 | Сключване на договори с организации по оползотворяване за разделно събиране на ИУМПС, ИУЕЕО, отработени масла и отпадъчни нефтопродукти и ИУГ |  През ноември 2017г. е сключен договор между Община Угърчин и „ОЙЛ РЕЦИКЛЕЙШЪН” ЕООД, гр. София за създаване за разделно събиране и оползотворяване на отработени масла на територията на Община Угърчин. Предметът на договора е извършване на дейности по събиране и съхраняване на отработени масла и предаването им за оползотворяване.  |
| 4 | На Регионален принцип изграждане на инсталация за биологично третиране на биоразградими отпадъци от основния поток смесени битови отпадъци За зелените отпадъци – компостираща инсталация на регионалното депо | През 2018 г. е проведена процедура по ЗОП с предмет изработване на работен проект за «Регионална система за управление на отпадъците за регион Ловеч» със следния обхват:- Компостираща инсталация;- Инсталация за предварително третиране;- Площадка за рециклиране на строителни отпадъци;- Приемен център за безвъзмездно предаване на отпадъци от населението;- Площадка за депониране.За изработването на проекта е сключен Договор за възлагане на обществена поръчка № ДВ-805/27.12.2018г. с ДЗЗД «Енерджи-Инвест», София. В процес на изработването на работен проект за изграждане на Регионална система за управление на отпадъците и след изготвянето му ще бъде обявена обществена поръчка за избор на изпълнител на СМР и проекта ще се финансира от събраните средства от отчисленията. |
| 5 | Изграждане на Регионална система за третиране на строителни отпадъци на Регионалното депо-Ловеч | Регионална система за управление на отпадъците за регион Ловеч ще включва площадка за рециклиране на строителни отпадъци |
| 6 | Периодично почистване на нерегламентирано изхвърлени отпадъци | Със заповед № 45/19.02.2019г. на Кмета на Община Угърчин, на основание разпоредбите на ЗМСМА, ЗООС, ЗУО и Наредбата за опазване на околната среда и управление на отпадъците, кметът на общината е оправомощил кметовете на населени места да организират и контролират дейностите по управление на отпадъците на територията на съответните населени места.  |
|  | Участие в инициативи свързани с опазването на околната среда – Деня на земята, Деня на околната среда, Седмица на мобилността и др. | През 2019г. година еко инициативата беше под надслов „Да изчистим България ЗАЕДНО”. |
| **ЦЕЛ 3.** |  **Подобряване на качеството на въздуха** |
| 1 | Изготвяне на информационни материали за запознаване на обществеността с проблемите по управление на отпадъците | Изготвени бяха брошури с информация за националната кампания „Да изчистим България ЗАЕДНО”. Информация се публикува на информационното табло и на сайта на общината.ЕКОБУЛПАК АД организира и провежда постоянна информационно-образователна кампания за популяризиране на системата за разделно събиране на отпадъци от опаковки, включваща разпространение на брошури листовки и афиши с инструкции и пояснения как функционира системата, целогодишно излъчване на информационни съобщения чрез радио и интернет сайта, организиране на специализирани семинари и обучения. |
| **ЦЕЛ 4.** | **Създаване на система за икономически целесъобразно и оптимално ползване на почвите в общината**  |
| 1 | Опазване на почвите от замърсяване чрез контролни мерки | Периодично се извършват проверки относно нерегламентирано изхвърлени битови и други отпадъци.  |
| 2 | Осъществяване на контрол върху начина на съхранение на отпадъците от животновъдните ферми (изискване за наличие на специално изградени торохранилища) с цел недопускане на замърсяване на почвите, повърхностните и подземните води;  | През 2019г. бяха проведени срещи със животновъдите във всички населени места на територията на Община Угърчин за разяснение относно правилата за биосигурност на животновъдните обекти и съхранението на отпадъците от фермите им.  |
| 3 | Организиране на обучение на местни земеделски производители с представяне на примери от екологосъобразни земеделски практики | През 2019г. Община Угърчин кандидатства по Оперативна програма „РЧР“ към МИГ-Троян, Априлци и Угърчин за финансиране на проект „Социално-икономическа интеграция на маргинализираните общности на територията на община Угърчин“. Проектът е одобрен и до края на януари 2020г. ще бъде подписан договор за изпълнение. Целта на проекта е социално-икономическо развитие на територията на Община Угърчин, осигуряващо нови работни места, намаляване на бедността и социално включване, в частност увеличаване броя на лицата от уязвимите етнически общности, включени в заетост, образование, обучение, социални и здравни услуги с изключителен фокус върху ромската общност. |
| **ЦЕЛ 5.** | **Създаване на организационна структура за управление на околната среда по компоненти в общината и механизъм за събиране на текущи данни от тях.**  |
| 1 | Създавана на общинска база данни по състоянието на компоненти и фактори на околната среда | През 2019г. на сайта на община Угърчин е публикувана подробна информация относно компонентите на околната среда. Публикуван е зелен телефон за подаване на сигнали за замърсявания на околната среда.  |
| 2 | Информиране на обществеността - провеждане на медийни кампании за информиране на населението за управлението на битовите отпадъци и разделното събиране на опасни отпадъци от домакинствата. |  Сайтът на Община Угърчин се актуализира непрекъснато, тъй като той е основен източник за информация, относно развитието на Общината и дейността на общинската администрация, свързана с изпълнение и отчитане на стратегическите политики и в частност политиката по управление на отпадъците. |
| 3 | Иницииране, съдействие и партньорство на организации, предоставящи професионално обучение, информационни дейности и разпространение на знания сред населението в подкрепа на реализацията на подпомаганите по програмата за селските райони | Периодично Областният информационен център и МИГ Троян, Априлци и Угърчин през 2019г. предоставяха обучения, нформационни дейности и разпространение на знания сред населението в подкрепа на реализацията на различни програми и проекти. |
| **ЦЕЛ 6.** |  **Опазване и устойчиво използване на биоразнообразието на територията на общината**  |
| 1 | Текущ ремонт и поддържане на туристическа инфраструктура в селата | През 2019г. е извършен ремонт на общинската пътна мрежа и уличната мрежа със собствени средства на обща стойност 479 300 лв. в следните населени места на територията на общината: гр. Угърчин, с. Лесидрен, с. Кирчево и с. Катунец. |
| 2 | Опазване и популяризиране на защитените територии и биологичното разнообразие | На основание чл. 113, ал.2 във връзка с чл. 109, ал. 2 от Закона за биологичното разнообразие с протокол № БР-ХП-17/08.05.2018г. на РИОСВ Плевен е заличено вековно дърво от вида „Скоруша”, обявено със Заповед № 44/15.01.1991г. на МОСВ. Дървото е изсъхнало. |